Държавен вестник, бр. 96, 2019 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  96
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
МЕМОРАНДУМ
за разбирателство между Министерството 
на здравеопазването на Република България 
и Министерството на здравеопазването на 
Черна гора за сътрудничество в областта на 
здравеопазването и медицинската наука
(Одобрен с Решение № 517 от 27 август 2019 г. 
на Министерския съвет. В сила от датата на 
подписването му – 6 ноември 2019 г.)
Министерството на здравеопазването на 
Република България и Министерството на 
здравеопазването на Черна гора (наричани 
по-нататък „страните“), отчитайки ползата от 
международното сът­рудничество в областта 
на здравеопазването и медицинските науки, 
както и необходимостта от укрепване на 
взаимните отношения,
в интерес на създаването на благоприятни 
условия за развитие на сътрудничество и от-
читайки необходимостта от адекватна правна 
основа за развитие на двустранни отношения, 
постигнаха следното:
Член 1
Страните ще насърчават в рамките на сво-
ите компетенции, определени от съответното 
национално законодателство, сътрудничест-
вото в областта на здравеопазването и меди-
цинските науки, основано на реципрочност 
и взаимна полза, с цел укрепване на техните 
здравни системи и допринасяне за подобряване 
на здравния статус на гражданите на всяка 
от страните.
Член 2
Страните осъществяват сътрудничество в 
следните области от взаимен интерес: 
1. подготовка и повишаване на квалифи-
кацията на медицинските специалисти;
2. промоция на здравето и превенция на 
болестите;
3. епидемиологичен контрол на заразните, 
хроничните и незаразните болести;
4. лекарствените продукти, биологичните 
лекарствени продукти и медицинските из-
делия;
5. новите технологии в здравеопазването, 
както и трансфер на технологии;
6. електронното здравеопазване;
7. други области, представляващи взаимен 
интерес и договорени между страните.
Член 3
Взаимното сътрудничество между страни-
те в областите по чл. 2 се осъществява чрез 
следните форми: 
1. обмен на опит, информация и добри 
практики;
2. обмен на делегации от медицински спе-
циалисти и други експерти;
3. участие на медицински специалисти 
в конференции и събития, провеждани от 
страните;
4. обучение на медицински специалисти;
5. насърчаване възможностите за използ-
ването на нови технологии при лечението на 
пациенти;
6. други взаимно съгласувани форми на 
сътрудничество.
Член 4
За целите на настоящия меморандум за 
разбирателство (наричан оттук нататък „мемо-
рандум“) страните могат да изготвят планове 
за сътрудничество за определени периоди от 
време, в които ще се опредeлят конкретни 
дейности, форми и условия на сътрудничество.
Член 5
Страните не разкриват и не разпространяват 
никаква поверителна информация, предоста-
вена в хода на изпълнението на съвместните 
дейности по настоящия меморандум, на трети 
страни, освен за целите и в степента, догово-
рени писмено от страните.
Член 6
Настоящият меморандум влиза в сила от 
датата на подписването му и е в сила за срок 
от 5 (пет) години. 
Неговото действие се подновява автома-
тично за нови периоди от 5 (пет) години, 
освен ако една от страните не го прекрати 
чрез писмено уведомление до другата страна, 
направено не по-късно от 6 месеца преди 
изтичането на съответния 5-годишен период 
от действието на меморандума. 
Прекратяването на настоящия меморан-
дум не засяга изпълнението на започнати 
или текущи дейности или проекти, освен ако 
страните не се споразумеят друго.
Подписан в София на 6 ноември 2019 г. 
в два оригинални екземпляра на български, 
черногорски и английски език, като всички 
текстове са еднакво автентични. В случай на 
различия в тълкуването текстът на английски 
език ще има предимство.
За Министерството	
За Министерството 
на здравеопазването	
на здравеопазването
на Република	
на Черна гора:
България:	
д-р Кенан Храпович,
Кирил Ананиев,	
министър	
министър
9109